# SELETUSKIRI PÕLLUKIVI (65301:001:3115) KINNISTU DETAILPLANEERINGUALALE TALLINNA RINGTEELT KAVANDATAVA JUURDEPÄÄSU KOHTA.

Juurdepääsu projekteerimisel on aluseks võetud majandus- ja taristuministri 5. augusti 2015. a määrusega nr 106 kehtestatud „Tee projekteerimise normid” (edaspidi TPN).

Juurdepääs on projekteeritud varem analüüsitud võimalikest asukoha variantidest sobivaimana väljavalitud asukohta. Peale- ja mahasõidu kavandamisel Tallinna ringteele on kiirusmuute radade pikkuse valikul lähtutud põhitee perspektiivsest kiirusest 120 km/h. Vastavalt TPN-le on kiirusmuute radade pikkusesse arvestatud radade täisosa ja rambi otsas oleva siirdekõveriku pikkus. Kuna detailplaneerinuga kavandatakse kõnealusele kinnistule tööstus- ja logistikaala, siis on rambi laiuse valikul arvestatud suurima raskeliikluse osakaaluga ja vastavalt TPN tabelile 5.5 on valitud II tüüpolukorrast ning liikluse koosseisust C. Kiirusmuuteradade ning rampide põikkalle on ühepoolne ja juurdepääsuteel kahepoolne. Mahapöörde rambile on projekteeritud üks ja pealesõidu rambile 2 viraaži 4,0%. Juurdepääsutee on ühendatud detailplaneeringuga kavandatava maa-ala siseteede võrguga.

Juurdepääsu parameetrid on järgmised:

Peatee projektkiirus 120km/h

Rambi projektkiirus 20km/h.

Rampide vähim raadius (välisservas) 35m

Pöörderadade täislaius vähimal raadiusel (35m) 7,4m

Sõiduraja laius kiirusmuuterajal ja juurdepääsuteel 3,5m

Aeglustus- ja kiirendusraja kaldosade pikkus 95m

Aeglustusraja pikkus (TPN tabel 5.10) 175m

Kiirendusraja pikkus (TPN tabel 5.11) 540m

Kindlustatud peenra laius rambil ja juurdepääsul 0,5m

Kindlustatud peenra laius kiirusmuuteraja servas 1,5m

Tugipeenra laius 0,5m

Sõidutee põikkalle 2,5%

Tugipeenra põikkalle 4,0%

Asendipaanil on välja toodud sõidurajad, katteservad ja peenrad ning tee geomeetrilised parameetrid. Liikluskorraldus lahendatakse projekti edasistes etappides. Plaanilahendusel näidatud põrkpiirete süsteem on orienteeruv ning selle ulatus ja täpne lahendus antakse projekti edasistes etappides.

Tee kõrguslik lahendus ja konstruktsioonid töötatakse välja projekti järgmistes etappides.

Juurdepääsutee veeviimarid lahendatakse projekti järgmistes etappides, sademevesi juhitakse detailpaneeringuga kavandatavatesse veeviimaritesse. Riigimaantee veeviimaritesse täiendavat vett ei suunata.

Koostasid:

Madis Mikkor

Uku Audova